РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број 02-260/21

29. јул 2021. године

Б е о г р а д

УПРАВНИ ОДБОР

ЈАВНЕ МЕДИЈСКЕ УСТАНОВЕ „РАДИО - ТЕЛЕВИЗИЈА СРБИЈЕ“

Таковска 10

11000 Београд

ПРЕДМЕТ: Достављање Листе кандидата за чланове Програмског савета Јавне медијске установе „Радио-телевизија Србије“

Поштовани,

С обзиром на то да је Програмски савет Јавне медијске установе „Радио-телевизија Србије“ (у даљем тексту: Програмски савет) изабран 21. фебруара 2017. године, у складу са чланом 29. став 1. Закона о јавним медијским сервисима („Службени гласник РС”, бр. 83/14, 103/15, 108/16 и 161/20; у даљем тексту: Закон), Одбор за културу и инфoрмисање Народне скупштине (у даљем тексту: Одбор), на седници одржаној 17. фебруарa 2021. године, донео је Одлуку о покретању поступка за избор кандидата за чланове Програмског савета Јавне медијске установе „Радио-телевизија Србије“ (16 Број: 02-260/21) и утврдио текст Jавног конкурса за избор кандидата за чланове Програмског савета Јавне медијске установе „Радио-телевизија Србије“ (у даљем тексту: Јавни конкурс).

Одбор је на истој седници утврдио да право подношења кандидатуре за чланове Програмског савета Јавне медијске установе „Радио-телевизија Србије“ имају стручњаци у области медија и медијских посленика, научника, стваралаца у области културе и представника удружења чији је циљ заштита људских права и демократије, у складу са чланом 28. став 2. Закона.

Јавни конкурс објављен је 19. фебруара 2021. године у „Службеном гласнику РС”, у дневном листу „Политика“ и на веб презентацији Народне скупштине, док је допуна Јавног конкурса објављена 10. марта 2021. године.

На основу тачке 4. Одлуке о правилима о спровођењу јавног конкурса за избор кандидата за чланове Програмског савета Јавне медијске установе „Радио-телевизија Србије“ (у даљем тексту: Одлука) и Jавним конкурсом, кандидати су имали рок од 21 дан да Одбору доставе своје пријаве за члана Програмског савета.

Своје право искористио је 41 кандидат, тако што је Одбору доставио своју пријаву за члана Програмског савета. Уз пријаве је достављена сва неопходна документација прописана Законом, Одлуком и Јавним позивом.

У складу са чланом 29. став 6. Закона и тачке 7. Одлуке, Одбор је на седници одржаној 15. априла 2021. године утврдио Листу од 41 пријављеног кандидата који испуњава услове Јавног конкурса.

Одбор је на седници, одржаној 27. јула 2021. године, у складу са тачком 8. Одлуке, обавио разговор са кандидатима који испуњавају услове Јавног конкурса и утврдио Листу од 30 кандидата за чланове Програмског савета, која одражава територијалну, националну, верску, полну и другу структуру становништва, у складу са чланом 29. став 3. Закона.

Одбор је закључио да Листу кандидата за чланове Програмског савета, заједно са биографијама кандидата, достави Управном одбору Јавне медијске установе „Радио- телевизија Србије“, јер су се стекли услови за спровођење поступка њиховог избора, прописани чланом 29. став 1. Закона.

Оригинална документација пријављених кандидата налази се у служби Одбора за културу и информисање и доступна је на увид члановима Управног одбора.

С поштовањем,

ПРЕДСЕДНИК

Сандра Божић

Прилог:

-Листа кандидата;

-биографије кандидата.

Одбор за културу и информисање предлаже Управном одбору Јавне медијске установе „Радио- телевизија Србије“, Листу од 30 кандидата за чланове Програмског савета која одражава територијалну, националну, верску, полну и другу структуру становништва.

**ЛИСТА КАНДИДАТА** **ЗА ЧЛАНОВЕ ПРОГРАМСКОГ САВЕТА**

**ЈАВНЕ МЕДИЈСКЕ УСТАНОВЕ „РАДИО-ТЕЛЕВИЗИЈА СРБИЈЕ“**

1. проф. др Кристина Брајовић Цар
2. Жарко Ракић
3. Срђан Арсенијевић
4. проф. др Драган Никодијевић
5. Симона Жикић
6. Снежана Симин
7. др Маја Радонић
8. Наташа Тасић Кнежевић
9. проф. др Ивана Миловановић
10. Биљана Рашевић
11. Ненад Лајбеншпергер
12. Ивана Поповић
13. Гордана Раковић Рудовић
14. мр Раденко Ранковић
15. Слађана Остојић
16. Марија Никшић
17. Јакша Шћекић
18. Саша Видачак
19. Владимир Паликућа
20. Нина Булатовић
21. Оливер Њего
22. Миленија Перишић
23. Мирољуб Ранђеловић Расински
24. Иван М. Петровић
25. Смиљана Стокић
26. Љиљана Дабић
27. Јелена Влку
28. Весна Бјелић
29. Марица Бурсаћ
30. Зоран Остојић